**Pályázati felhívás**

**Alba Regia Felsőoktatási Hallgatói Tanács Ösztöndíj elnyerésére**

**Székesfehérvár Megyei Jogú Város Polgármestere Székesfehérvár Megyei Jogú Város Önkormányzat Közgyűlésének** az „Alba Regia” tanulmányi ösztöndíjról szóló 33/2016. (VIII. 19.) önkormányzati rendelet 18/B. § (2) bekezdése alapján **a 2024/2025-ös tanév 1. félévére nyilvános pályázatot hirdet az Alba Regia Felsőoktatási Hallgatói Tanács Ösztöndíj elnyerésére.**

**1. Pályázati feltételek**

**1.1. Alba Regia Felsőoktatási Hallgatói Tanács Ösztöndíjban részesíthető az a hallgató, aki**

a) tanulmányait

aa) a Budapesti Corvinus Egyetem székesfehérvári képzési helyszínén nappali alap- vagy mesterképzés (BA, BSc, MA, MSc) munkarendjében folytatja, vagy

ab) az Óbudai Egyetem Alba Regia Karán vagy az Óbudai Egyetem Keleti Károly Gazdasági Kara székesfehérvári képzési helyszínén nappali alap- vagy mesterképzés
(BA, BSc, MA, MSc) munkarendjében folytatja, vagy

ac) a Kodolányi János Egyetem székesfehérvári képzési helyszínén nappali alap- vagy mesterképzés (BA, BSc, MA, MSc) munkarendjében folytatja,

b) aktív hallgatói jogviszonnyal rendelkezik, és

c) a Székesfehérvári Felsőoktatási Hallgatói Tanács tagja.

**1.2. Alba Regia Felsőoktatási Hallgatói Tanács Ösztöndíjban részesíthető**

*a)* a Budapesti Corvinus Egyetem székesfehérvári képzési helyszínén képzésben részesülők közül 2 fő,

*b)* az Óbudai Egyetem Alba Regia Karán képzésben részesülők közül 4 fő,

*c)* az Óbudai Egyetem Keleti Károly Gazdasági Kara székesfehérvári képzési helyszínén képzésben részesülők közül 2 fő, valamint

*d)* a Kodolányi János Egyetem székesfehérvári képzési helyszínén képzésben részesülők közül 4 fő.

**2. A pályázat benyújtásának módja**

A pályázatot a Pályázati felhívás 1. mellékletében szereplő ***Pályázati Adatlap az „Alba Regia Felsőoktatási Hallgatói Tanács Ösztöndíj” igényléséhez* című teljes körűen kitöltött és aláírt formanyomtatványon**, zárt borítékban kell benyújtani: **postai úton** (cím: Székesfehérvár Megyei Jogú Város Polgármesteri Hivatala Egészségügyi, Oktatási és Szociális Intézményi Iroda
8000 Székesfehérvár, Városház tér 1.), **vagy** **a** Polgármesteri Hivatal Városház tér 1. sz. alatti Portáján található **gyűjtőszekrénybe** **történő elhelyezéssel.**

**Figyelem! A Pályázati Adatlap kizárólag eredeti példányban nyújtható be.**

A pályázathoz csatolandó **mellékletek e-mailben is megküldhetők** az albaregiaosztondij@pmhiv.szekesfehervar.hu e-mail címre, vagy másolati példányban papír alapon is benyújthatók **kizárólag abban az esetben**, **amennyiben** a Pályázati felhívás megjelenése és a pályázat benyújtására nyitva álló határidő utolsó napja közötti időszakban **veszélyhelyzet vagy járványügyi készültség** áll fenn.

Az e-mailen vagy másolatban benyújtott mellékletek esetén az Önkormányzat az eredeti okiratokat a pályázat benyújtásától számított 5 éven belül jogosult ellenőrizni.

A borítékon fel kell tüntetni a pályázó nevét, címét, valamint az „Alba Regia Felsőoktatási Hallgatói Tanács Ösztöndíjpályázat” megjelölést.

A **Pályázati Adatlap** **beszerezhető** az érintett felsőoktatási intézményekben, ill. **letölthető** Székesfehérvár Megyei Jogú Város hivatalos honlapjáról: <http://www.szekesfehervar.hu/aktualis-palyazatok>.

**3. A Pályázati Adatlaphoz csatolni kell**

a) az aktív hallgatói jogviszonyt igazoló irat eredeti példányát, és

b) a Pályázati felhívás 1.1. pont a) alpontjában megjelölt felsőoktatási intézmény Hallgatói Önkormányzatának **igazolás**át arról, hogy **a hallgató a Székesfehérvári Felsőoktatási Hallgatói Tanács tagja.**

**4. Érvénytelen a pályázat, ha**

a) nem a Pályázati felhívás 1.1. pontjában felsorolt feltételeknek megfelelő hallgató nyújtotta be, vagy

b) a pályázati határidő lejártát követően érkezik be a Polgármesteri Hivatalba, vagy

c) **nem** a Pályázati felhívás 1. melléklete szerinti **teljes körűen** **kitöltött és aláírt** Pályázati Adatlapon nyújtották be, vagy

d) a pályázó nem csatolta a Pályázati felhívás 3. pontjában felsorolt okiratok valamelyikét.

**5. A pályázat Polgármesteri Hivatalba történő beérkezésének határideje**

 **2024. szeptember 25.**

A határidő elmulasztása esetén a pályázó által benyújtott pályázat érvénytelen.

A határidő elmulasztása miatt igazolásnak nincs helye.

**6. A pályázat elbírálásának határideje**

2024. október 30.

Székesfehérvár Megyei Jogú Város Címzetes Főjegyzője az elbírálást követően a pályázat eredményéről írásban értesíti a pályázót. A nyertes pályázóval Székesfehérvár Megyei Jogú Város Önkormányzata ösztöndíj szerződést köt.

**7. Az Alba Regia Felsőoktatási Hallgatói Tanács Ösztöndíj összege a 2024/2025-ös tanév
1. félévére: 40.000,- Ft.**

Az ösztöndíj folyósítása egy összegben, a Pályázati Adatlapon megjelölt folyószámlára átutalással történik a teljes körűen aláírt ösztöndíj szerződés Polgármesteri Hivatalba történő érkezését követő
15 napon belül.

**8. Az ösztöndíjra való jogosultság megszűnik, amennyiben**

a) a hallgató a pályázati eredményről szóló értesítéstől számított 60 napon belül nem köti meg az ösztöndíj szerződést,

b) a hallgató hallgatói jogviszonya vagy a Székesfehérvári Felsőoktatási Hallgatói Tanács tagsága a megállapított, adott félévre szóló ösztöndíj időtartama alatt megszűnik, vagy

c) a hallgató a pályázati eljárás során valótlan adatot közölt.

**A hallgató a jogalap nélkül felvett ösztöndíjat egy összegben, a visszafizetés elrendeléséről szóló értesítés kézhezvételétől számított 30 napon belül köteles visszafizetni.**

**FIGYELEM!**

* **A Pályázati Adatlap minden pontjának pontos és olvasható kitöltése kötelező!**
Nemleges választ kihúzással kell jelezni.
* Nyertes pályázat esetén az ösztöndíjszerződések személyesen kerülnek átadásra.
* A pályázati eljárás során **hiánypótlásra egy alkalommal van lehetőség**. A hiánypótlásra való felszólítás kizárólag e-mailen történik a pályázati adatlapon megadott e-mail címen.
**Nem olvasható vagy hiányos e-mail cím esetén hiánypótlás kiküldésére nincs mód.**
A hiánypótlásra biztosított beérkezési határidő az e-mail megküldésétől számított legfeljebb
5 nap.
* A kötelezően csatolandó mellékleteken túl egyéb irat, dokumentum a pályázat elbírálása során nem kerül figyelembevételre. A kötelező mellékleteken felüli személyes adatokat tartalmazó iratok benyújtása szükségtelen!

A pályázattal kapcsolatos személyes adatok kezeléséről a Pályázati felhívás 2. mellékletét képező **Adatkezelési tájékoztató** rendelkezik, amely elérhető a [www.szekesfehervar.hu/adatvedelem](http://www.szekesfehervar.hu/adatvedelem) oldalon.

**További információ** az albaregiaosztondij@pmhiv.szekesfehervar.hu e-mail címen vagy Székesfehérvár Megyei Jogú Város Polgármesteri Hivatala Egészségügyi, Oktatási és Szociális Intézményi Irodáján Bakos Erikától kérhető (tel.: 06 (22) 537-176).

Székesfehérvár, 2024.

**Székesfehérvár Megyei Jogú Város**

**Polgármestere**